สวัสดีค่ะ คุณรบกวนคุณด้วยค่ะ มีลูกคนนึงแล้วค่ะ แต่ท้องที่2 แท้งไป แล้วดิฉันเลยไปฝังยาคุมกำเนิด เดือนแรกก็มีประจำเดือนปกติ 3-4 วันก็หายไป แต่เดือนที่ 2 ประจำเดือนมาไม่หยุดเลยค่ะ เป็นทุกวันจนเข้าเดือนที่ 3 แล้วค่ะ แบบนี้ผิดปกติหรือ เกิดจากผลข้างเคียงของยาฝังคุมกำเนิด เนื่องจากดิแันเป็นคนเลือดน้อยด้วย จะมีอันตรายไหมค่ะ และควรปฏิบัติตัวอย่างไร
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามเลือดที่มาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุค่ะ